## Pravilnik o izmjenama i dopuni Pravilnika o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti

### NN 67/2013 (5.6.2013.), Pravilnik o izmjenama i dopuni Pravilnika o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti

HRVATSKI ZAVOD ZA ZDRAVSTVENO OSIGURANJE

1335

Na osnovi članka 87. stavka 1. točke 4. Zakona o obveznom zdravstvenom osiguranju (»Narodne novine« broj 150/08, 94/09, 153/09, 71/10, 139/10, 49/11, 22/12, 57/12, 90/12 – Odluka Ustavnog suda Republike Hrvatske, 123/12. i 144/12.) te članka 26. točke 1.a Statuta Hrvatskog zavoda za zdravstveno osiguranje (»Narodne novine« broj 18/09, 33/10, 08/11. i 18/13.) Upravno vijeće Hrvatskog zavoda za zdravstveno osiguranje na 36. sjednici održanoj 22. svibnja 2013. godine donijelo je

PRAVILNIK

O IZMJENAMA I DOPUNI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA U SLUČAJU OZLJEDE NA RADU I PROFESIONALNE BOLESTI

Članak 1.

U Pravilniku o pravima uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti (»Narodne novine« broj 1/11, 153/11, 51/12, 126/12, 147/12. i 38/13.), u članku 38. stavku 1. tiskanice »Prijava o ozljedi na radu« i »Prijava o profesionalnoj bolesti« koje su sastavni dio Pravilnika zamjenjuju se novim tiskanicama koje su tiskane uz ovaj Pravilnik.

Članak 2.

U članku 38.a stavku 2. riječi: »e – zdravstveno« zamjenjuju se riječima: »e – HZZO«.

Članak 3.

U članku 46. stavku 2. na kraju stavka briše se točka i upisuje zarez te dodaju riječi: »kao i kada se osoba iz članka 37. stavka 2. ovog Pravilnika, vezano uz ozljedu ili bolest osigurane osobe, u postupku utvrđivanja i priznavanja ozljede na radu odnosno profesionalne bolesti pisanim putem izričito izjasni da istu ne smatra ozljedom na radu odnosno profesionalnom bolešću.«

Članak 4.

U cijelom tekstu Pravilnika riječi: »nadležni područni ured Zavoda« zamjenjuju se riječima: »nadležni regionalni ured Zavoda odnosno nadležna područna služba Zavoda« u odgovarajućem padežu.

Članak 5.

U članku 5. Pravilnika o izmjenama i dopuni Pravilnika o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti (»Narodne novine« broj 126/12.) riječi »01. srpnja 2013.« zamjenjuje se riječima »01. srpnja 2014.«.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/13-01/185

Urbroj: 338-01-01-13-1

Zagreb, 22. svibnja 2013.

Predsjednik
Upravnog vijeća Hrvatskog zavoda za zdravstveno osiguranje
prim. mr. sc. Marijan Cesarik, dr. med., v. r.

**[Tiskanica OR](dodatni/426555.pdf)

[Tiskanica PB](dodatni/426556.pdf)**

67 05.06.2013 Pravilnik o izmjenama i dopuni Pravilnika o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti

67 05.06.2013 Pravilnik o izmjenama i dopuni Pravilnika o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti

67 05.06.2013 Pravilnik o izmjenama i dopuni Pravilnika o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti

Pravilnik, NN 67/2013-1335